**ROMÂNIA (Nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREŞ**

**D.A.S.C.P.C.**

**Serviciul Relaţii Interne şi Internaţionale**

**Nr. 23882 / 12.05.2025**

 **Inițiator,**

  **p. PRIMAR**

**VICEPRIMAR**

**Kovács Mihály Levente**

**Referat de aprobare**

**privind aprobarea încheierii Acordului de Înfrățire între Municipiul Târgu Mureș, Județul Mureș din România și** **Municipiul Debrecen, Comitatul Hajdú-Bihar din Ungaria**

Municipiul Târgu Mureș dorește să încheie un Acord de Înfrățire cu instituția similară din Municipiul Debrecen, Comitatul Hajdú-Bihar din Ungaria.

Reprezentanții celor două municipii, Târgu Mureș și Debrecen au convenit asupra încheierii unui parteneriat, la inițiativa Municipiului Târgu Mureș, conform adresei nr. 66832 din data de 19.12.2024 și a răspunsului primit din partea municipalității Debrecen, înregistrat la Municipiul Târgu Mureș cu nr. 7595 din data de 11.02.2025 anexate prezentului referat.

Potrivit art.129 alin. (2) lit. e), Consiliul local exercită atribuții privind cooperarea interinstituțională pe plan intern și extern. În exercitarea atribuțiilor prevăzute la alin. (2) lit. e), consiliul local hotărăște, în condițiile legii, înfrățirea comunei, orașului sau municipiului cu unități administrativ-teritoriale din alte țări.

Având în vedere cele mai sus relatate, supunem spre analiza și aprobarea dumneavoastră proiectul de hotărâre privind aprobarea încheierii Acordului de Înfrățire între Municipiul Târgu Mureș, Județul Mureș din România și Municipiul Debrecen, Comitatul Hajdú-Bihar din Ungaria.

**Director exec. adj. D.A.S.C.P.C. Șef serviciu**

 **Cosmin Blaga Trif Aurel**

**Întocmit, 1 ex., insp. superior, Vlaic Mirela**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA**

**JUDEŢUL MUREȘ**

**CONSILIUL LOCAL AL MUNICIPIULUI TÂRGU MUREŞ**

 **Proiect**

**(nu produce efecte juridice)\***

 **Inițiator,**

  **p. PRIMAR**

 **VICEPRIMAR**

 **Kovács Mihály Levente**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2025**

**privind** **aprobarea încheierii Acordului de Înfrățire între Municipiul Târgu Mureș, Județul Mureș din România și Municipiul Debrecen, Comitatul Hajdú-Bihar din Ungaria**

 Consiliul local al Municipiului Târgu Mureş, întrunit în şedinţă ordinară de lucru,

 **Având în vedere:**

* Referatul de aprobare nr. 23882 din 12.05.2025 iniţiat de Primar prin Serviciul Relații Interne și Internaționale privind aprobarea încheierii Acordului de Înfrățire între Municipiul Târgu Mureș, Județul Mureș din România și Municipiul Debrecen, Comitatul Hajdú-Bihar din Ungaria;
* Avizul conform, favorabil încheierii Acordului de Înfrățire cu nr. 75812 din 01.04.2025 emis de Ministerul Dezvoltării, Lucrărilor Publice și Administrației, înregistrat la Municipiul Târgu Mureș cu nr. 19371 din 10.04.2025;
* Avizul conform, favorabil încheierii Acordului de Înfrățire cu nr. G1/747 din 28.04.2025 emis de Ministerul Afacerilor Externe - Direcția Tratate Internaționale, înregistrat la Municipiul Târgu Mureș cu nr. 22762 din 06.05.2025;
* Raportul de specialitate nr. \_\_\_\_\_\_\_\_\_\_\_\_\_ al Direcției Juridice, Contencios Administrativ și Administrație Publică Locală;
* Raportul Comisiilor de specialitate din cadrul Consiliului local municipal Târgu Mureș;
* Văzând prevederile Legii nr. 52/2003 privind transparenţa decizională în administraţia publică, republicată.

În temeiul prevederilor art.89 alin. (8), alin. (10) și alin. (14), art. 129 alin. (2) lit. e), alin. (9) lit. b), art. 139 alin. (3) lit. f), art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare

**Hotărăşte:**

**Art.1** Se aprobă încheierea unui Acord de Înfrățire între Municipiul Târgu Mureș, Județul Mureș din România și Municipiul Debrecen, Comitatul Hajdú-Bihar din Ungaria conform anexelor care fac parte integrantă din prezenta hotărâre.

**Art.2** Se împuternicește Primarul Municipiului Târgu Mureș să semneze Acordul de Înfrățire.

**Art.3** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale.

**Art.4** În conformitate cu prevederile art.252 alin. (1), lit. „c” și ale art. 255 din O.U.G. nr. 57/2019 privind Codul Administrativ, precum și ale art. 3 alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.5** Prezenta hotărâre se comunică Serviciului Relații Interne și Internaționale.

 **Viză de legalitate,**

**Secretar General al Municipiului Târgu Mureş**

 **Bordi Kinga**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ